Diari Oficial de la Generalitat Valenciana


Sumari del DOGV 9913, del 12-08-2024 (2024/8384)

RESOLUCIÓ de 7 d'agost de 2024, de la directora general de Comerç, Artesania i Consum, per la qual s'amplia el crèdit disponible per a atendre la línia de subvenció S0129, convocada mitjançant la Resolució de 28 de desembre de 2023, de la directora general de Comerç, Artesania i Consum de la Conselleria d'Innovació, Indústria, Comerç i Turisme, per la qual s'efectua la convocatòria anticipada per a l'exercici 2024 de les ajudes en matèria de comerç, artesania i consum.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9913

Data del DOGV
:   12-08-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8384

CVE
:   HXYT-C-2843-8569

Data del document
:   07-08-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Resolució

Anàlisi jurídica

 Descriptors 

:   * Conselleria de Innovación, Industria, Comercio y Turismo
    * Conselleria d'Innovació, Indústria, Comerç i Turisme

En data 5 de gener de 2024 es va publicar en el DOGV núm. 9760 la Resolució de 28 de desembre de 2023, de la directora general de Comerç, Artesania i Consum, per la qual s'efectua la convocatòria anticipada per a l'exercici 2024 de les ajudes en matèria de comerç, artesania i consum, regulades en l'Ordre 22/2018,   de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre 5/2022, per la qual s'aproven les bases reguladores per a la concessió de subvencions en matèria de comerç, artesania i consum.

De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, en l'esmentada resolució de convocatòria es va incorporar la previsió què, en el supòsit que el crèdit pressupostari que resultara aprovat en la Llei de pressupostos de la Generalitat per al 2024 fora superior a les quanties màximes estimades que consten al punt segon de la resolució de convocatòria, la Direcció General de Comerç Artesania i Consum podria, després de la tramitació prèvia del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals disponibles a la concessió de les subvencions a què es refereix la convocatòria anticipada.

La Llei 8/2023, de 27 de desembre, de Pressupostos de la Generalitat per a l'exercici 2024, assigna a la Direcció General de Comerç, Artesania i Consum dins del Programa 761.A00 «Ordenació i promoció comercial i artesana» de la Conselleria d'Innovació, Indústria, Comerç i Turisme, un import global màxim de vint-i-quatre milions quatre-cents noranta-cinc mil euros (52.181.645,00 euros),   tots ells de fons propis de la Generalitat no condicionats, destinats a la concessió de subvencions en matèria de comerç, artesania i consum pel procediment de concurrència competitiva.

Sobre les referides consignacions pressupostàries, es van efectuar diverses reserves de crèdit per tal de finançar d'una banda, la convocatòria de subvencions a l'empara de la Resolució de 28 de desembre de 2023, de la directora general de Comerç, Artesania i Consum, per la qual s'efectua la convocatòria anticipada per a l' exercici 2024 de les ajudes en matèria de comerç, artesania i consum i d'altra banda les obligacions degudament adquirides a les quals es refereix l'article 39.5 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.

Per tot això, en l'actualitat existeix disponibilitat, dins del Programa 761.A00, «Ordenació i promoció comercial i artesana», línia S0129, Programa de millora de l'entorn urbà, infraestructures i equipaments comercials, de quatre-cents vuitanta-un mil quatre-cents quaranta-dos euros amb vuitanta-sis cèntims (050.177.86 euros) de crèdit adequat i suficient, ja que no existeixen més convocatòries ni obligacions amb càrrec a aquests fons en l'actualitat.

Per tot allò exposat anteriorment, vista l’esmentada disponibilitat addicional, en ús de les facultats que confereixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb el Decret 226/2023,  de 19 de desembre de 2023, del Consell, pel qual s'aprova el Reglament orgànic i funcional de la Conselleria d'Innovació, Indústria, Comerç i Turisme i la Resolució de 21 d'octubre de 2022, del conseller d'Economia Sostenible, Sectors Productius, Comerç i Treball (DOGV núm. 9456 de 25.10.2022, amb correcció d'errades publicada en DOGV núm. 9467 de 10.11.2022),  que de conformitat amb la Disposició Addicional Segona del Decret 81/2024, de 12 de juliol, del Consell, modificat pel Decret 92/2024, de 2 d'agost, pel qual s'estableix l'estructura orgànica bàsica de la Presidència i les Conselleries de la Generalitat, manté la seua vigència, en establir que les delegacions de competències atorgades pels diferents òrgans superiors i directius afectats per l' esmentat Decret continuaran vigents fins que siguen expressament revocades o novament atorgades.

Vista la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre 5/2022, per la qual s'aproven les bases reguladores per a la concessió de subvencions en matèria de comerç, artesania i consum, que recull la delegació expressa en la directora general de Comerç, Artesania i Consum per poder ampliar els imports globals màxims.

Vista l'esmentada disponibilitat addicional, en relació amb el punt segon de la Resolució de 28 de desembre de 2023 i la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, modificada per l'Ordre 5/2022, per la qual s'aproven les bases reguladores per a la concessió de subvencions en matèria de comerç, artesania i consum.

Atenent al que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions,

RESOLC

*Primer. Ampliació de crèdits.*

Efectuar per a l'any 2024 una ampliació de l'import màxim destinat al finançament de determinades subvencions en matèria de comerç, consum i artesania, establides en les bases reguladores aprovades per l'Ordre 22/2018, de 22 de novembre, modificada per l'Ordre 5/2022, aplicant a la concessió de les ajudes indicades, crèdits del pressupost de la Generalitat, a càrrec de fons propis no condicionats,  sense necessitat d'una nova convocatòria i sense que, per tant, implique l'obertura de termini per presentar noves sol.licituds ni l'inici de nou còmput de termini per resoldre, ni modificació del termini de justificació, amb el desglossament següent:

Capítol VII, Programa 761.A00

Línia S0129, Ajudes del títol II, de les bases reguladores, capítol III, article 22.3, 5 i 6 per un import de 398.881.86 euros. Expedient tipus: CMMOAY.

*Segon. Publicació.*

Ordenar la publicació d'aquesta resolució en el *Diari Oficial de la Generalitat Valenciana.*

Contra aquesta resolució, que esgota la via administrativa, es podrà interposar recurs de reposició davant la consellera d'Innovació, Indústria, Comerç i Turisme, en el termini d'un mes a comptar des de l'endemà d'aquell en què tingua lloc la seva publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu, en el termini de dos mesos comptats des de l'endemà de la seua publicació, davant la Sala contenciosa administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998,   de 13 de juliol, reguladora de la jurisdicció contenciosa administrativa, sens perjudici que es puga interposar qualsevol altre recurs dels previstos en la legislació vigent.

  

València, 7 d'agost de 2024

María Isabel Sáez Martinez

Directora general de Comerç, Artesania i Consum